Eduardus Sullivan
Eduardus Vincentius Sullivan (natus Edward Vincent Sullivan Harlem Novi Eboraci die 28 Septembris 1901; mortuus Manhatae die 13 Octobris 1974) fuit personalitas televisificus Americanus, diurnarius artium athleticarum et oblectationis, diuturnusque columnista syndicatus pro diario New York Daily News. Creator et hospes The Toast of the Town, programmatis varietatis televisifici tandem The Ed Sullivan Show appellati, praecipue memoria tenetur. Quod viginti tres annos emissum, ab anno 1948 ad 1971, diutissimum varietatis spectaculum summam in historia emissionis Civitatum Foederatarum constituit. "Ultimum spectaculum televisificum magnum per paene ullam normam erat," dixit David Hinckley, iudex televisificus. "Unus est ex nostris carissimis dilectissimisque culturae popularis memoriis."